**ZMLUVA O DIELO**

**na vypracovanie projektovej dokumentácie**

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len „zmluva“)

medzi účastníkmi:

1. **Objednávateľ**

**MH Teplárenský holding, a.s.**

so sídlom Turbínová 3, 831 04 Bratislava – mestská časť Nové Mesto

IČO  36 211 541 | DIČ 2020048580 | IČ DPH SK2020048580 | IBAN SK 17 1100 0000 0026 2706 4293

zapísaná v Obchodnom registri Mestského súdu Bratislava III v oddiele Sa vo vložke č. 7386/B

v mene spoločnosti konajú: Ing. Miroslav Kavuľa, generálny riaditeľ

 Ing. Juraj Mydliar, výrobný riaditeľ

(ďalej aj „**objednávateľ**“)

a

1. Zhotoviteľ

**......................................**

so sídlom ..............................

IČO  ...................... | DIČ .............................. | IČ DPH ................................ | IBAN ....................................................

zapísaná v Obchodnom registri ............................ súdu ............................ v oddiele ..... vo vložke č. ........................

v mene spoločnosti koná .............................

(ďalej aj „**zhotoviteľ**“)

(ďalej spolu len ako „**zmluvné strany**“ a ktorýkoľvek z nich aj ako „**zmluvná strana**“)

1. **PREDMET ZMLUVY**
2. Predmetom tejto zmluvy je záväzok zhotoviteľa zhotoviť riadne a včas pre objednávateľa dielo, ktoré spočíva vo **vyhotovení projektovej dokumentácie pre  stavebné povolenie technológie na úpravu odpadových vôd a kalov v závode Žilina** a vykonanie súvisiacich činností; (ďalej aj ako v príslušnej forme „dielo“, „PD“ alebo „predmet zmluvy“). Dielo bude vykonané v rozsahu a za kvalitatívnych a technických podmienok určených touto zmluvou, v súlade s príslušnými právnymi predpismi a slovenskými technickými normami. Za účelom riadneho vykonania diela je zhotoviteľ povinný zapracovať pripomienky objednávateľa, štátnych orgánov a iných subjektov (napr. Technická inšpekcia, a.s., Inšpekcia životného prostredia), ako aj pripomienky a doplnenia vyplývajúcich zo správnych a stavebných konaní.
3. Predmet zmluvy bude spracovaný minimálne v rozsahu podľa prílohy aktuálnej Metodiky oceňovania projektových prác UNIKA Sadzobníka pre navrhovanie ponukových cien projektových prác a inžinierskych činností na vydanie stavebného rozhodnutia a taktiež podľa požiadaviek objednávateľa.

Súčasťou PD bude minimálne :

1. Sprievodná správa
2. Súhrnná technická správa
3. Celková situácia stavby na podklade katastrálnej mapy
4. Koordinačný výkres stavby
5. Dokumentácia stavebných objektov
6. Projekt organizácie výstavby a BOZP
7. Dokumentácia prevádzkových súborov - profily vedenia potrubných trás, prevádzkových zariadení, MaR a Elektro
8. Doplňujúce prieskumy a posúdenia
9. Dokumentácia meračských prác
10. Položkový rozpočet stavby v skladbe podľa stavebných objektov a prevádzkových súborov, vrátane špecifikácií a všeobecných položiek nevyhnutných pre realizáciu stavby v programe Cenkros (aktuálna databáza v čase spracovania)
11. Položkový výkaz výmer pre ocenenie prác a dodávok v skladbe podľa stavebných objektov a prevádzkových súborov stavby, vrátane špecifikácií a všeobecných položiek nevyhnutných pre realizáciu stavby v programe Cenkros pre účely verejného obstarávania

Skladbu stavebných objektov a prevádzkových súborov navrhne zhotoviteľ v zmysle Prílohy č. 2 tejto zmluvy a odsúhlasí ju s objednávateľom.

Zhotoviteľ je povinný všetky podmienky z rozhodnutia/rozhodnutí vydaných v zisťovacom konaní, resp. zo záverečného stanoviska vydaného podľa zákona o posudzovaní vplyvov bezodkladne a bezodplatne zapracovať do všetkých jednotlivých častí PD, ak objednávateľ neurčí iba jej konkrétnu časť.

1. V súvislosti s vypracovaním diela zhotoviteľ vykoná aj výkon inžinierskej činnosti spočívajúcej v:
2. Geodetické zameranie záujmového územia v digitálnom formáte \*dgn v systéme JTSK,
3. Dokladová časť - zápisy zo vstupnej, priebežnej a záverečnej konzultácie, zápisy účastníkmi dotknutých organizácií počas prác na PD, záznamy z rokovaní s príslušnými orgánmi štátnej správy.
4. Zhotoviteľom vypracovaná PD musí vyhovovať podmienkam stavebného zákona, ako aj príslušným vyhláškam a príslušným slovenským technickým normám, vyhláške Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len ako „vyhláška č. 508/2009 Z. z.) a technickým podmienkam pre projektovanie.

Projektová dokumentácia musí byť vypracovaná v súlade so zadaním objednávateľa, ktoré je Prílohou č. 2 tejto zmluvy. Všetky náklady súvisiace s inžinierskou činnosťou sú zahrnuté v cene diela.

1. Zmluvné strany sa dohodli na forme a počte vypracovanej projektovej dokumentácie:
2. PD podľa ods. 1.2 tejto zmluvy 12x v tlačenej forme vrátane všetkých potrebných stanovísk a 2x CD/USB
3. Obsah PD v tlačenej forme s rovnakým obsahom ako CD/USB v digitálnej forme Microstation na CD/USB (výkresy v jednom z nasledovných formátov: \*.dgn, \*dwg \*pdf a dokumenty vo formáte \*.xdoc, \*.xlsx ): obsah PD, technická správa a technická špecifikácia, zoznamy rozpočet, výkaz – výmer (súpis použitého materiálu a prác).
4. Zhotoviteľ bude vykonávať odborný autorský dohľad/dozor počas realizácie diela v čase a v rozsahu podľa požiadavky objednávateľa. Rozsah výkonu odborného autorského dohľadu/dozoru (ďalej aj „AD“) vychádza z aktuálneho sadzobníka  UNIKA a bude upresnený objednávateľom. Riadne vykonanie činnosti AD bude  potvrdené zmluvnými stranami v autorskom denníku AD. Celkový rozsah AD v zmysle tejto zmluvy nesmie prekročiť 50 hodín.

Činnosti v rámci AD budú spočívať najmä avšak nie výlučne v:

1. Dohliadanie nad dodržiavaním projektu pre realizáciu stavby zhotoviteľom počas výstavby,
2. Poskytovanie vysvetlení k navrhovanému technickému riešeniu,
3. Navrhovanie technických riešení prípadných vyvolaných zmien,
4. Odsúhlasovanie a kontrola kontrolného a skúšobného plánu,
5. Odsúhlasovanie návrhov zmien materiálov, konštrukcií a druhov stavebných prác,
6. Sledovanie postupu výstavby z technického a architektonického hľadiska.
7. Sledovanie a kontrola dodržiavania spracovanej PD v jednotlivých profesiách,
8. Účasť na kontrolných dňoch v prípade potreby,
9. Účasť na operatívnych pracovných stretnutiach k problematike výstavby,
10. Pre projektovú dokumentáciu musia byť dodržané zásady spracovania pre jej použitie pre výber dodávateľa podľa zásad a postupov zákona o verejnom obstarávaní. Prípadné požiadavky objednávateľa na doplnenie/vysvetlenie/zapracovanie ktorejkoľvek časti projektovej dokumentácie (ďalej len „požiadavky objednávateľa“), je povinný zhotoviteľ vykonať najneskôr do 5tich dní od oznámenia tejto požiadavky. Vysvetľovanie, doplnenie a/alebo zapracovanie požiadaviek objednávateľa môže vyplynúť najmä avšak nie výlučne z, procesu vysvetľovania/žiadosti o nápravu v rámci obstarávania zákazky alebo v rámci procesu realizácie diela a z potreby úpravy/dopracovania projektovej dokumentácie na základe rozhodnutí príslušného stavebného úradu a iných orgánov a subjektov a z dôvodu zmien právnych predpisov (najmä stavebného zákona/ zákona o výstavbe a súvisiacich predpisov).

Činnosti podľa tohto odseku sú zahrnuté v cene diela a nie sú dôvodom pre naviac práce.

Povinnosti podľa tohto odseku sa zhotoviteľ zaväzuje plniť až do uplynutia záručnej doby pre príslušnú časť diela.

1. Zhotoviteľ sa touto zmluvou zaväzuje vykonať dielo v súlade a za podmienok stanovených touto zmluvou a jej prílohami a objednávateľ sa zaväzuje zaplatiť cenu za vykonanie diela.
2. Za riadne vykonané dielo sa považuje dielo, ktoré je vykonané v súlade s touto zmluvou, jej prílohami osobitnými predpismi a technickými normami, aj keď nie sú právne záväzné.
3. Zhotoviteľ vyhlasuje, že disponuje takými odbornými znalosťami a kapacitami, ktoré sú k zhotoveniu predmetného diela potrebné a že dielo vykoná s odbornou starostlivosťou na svoje náklady a na svoje nebezpečenstvo. Zhotoviteľ zároveň vyhlasuje, že sa v plnom rozsahu oboznámil s charakterom a rozsahom diela podľa tejto zmluvy a že sú mu známe technické, kvalitatívne a iné podmienky vykonania diela a je schopný ich dodržať v súlade s touto zmluvou.
4. **MIESTO, ČAS A PODMIENKY VYKONANIA DIELA**
5. Zhotoviteľ je povinný vykonávať dielo s odbornou starostlivosťou, riadne a včas a tak, aby bolo vykonané v súlade s touto zmluvou, pokynmi objednávateľa, všeobecne záväznými právnymi predpismi a technickými normami, aj keď nie sú právne záväzné.
6. Akákoľvek dokumentácia vyhotovená, resp. vydaná v súvislosti s vykonávaním diela podľa tejto zmluvy je vlastníctvom objednávateľa a zhotoviteľ ju nesmie použiť pre akúkoľvek tretiu osobu bez výslovného písomného súhlasu objednávateľa. Rovnako zhotoviteľ nie je oprávnený bez predchádzajúceho písomného súhlasu objednávateľa zverejňovať akékoľvek informácie o diele alebo o prácach súvisiacich s vykonávaním diela, o ich postupe, o popisoch ich vykonávania, o výkazoch výmer, o nákladoch na vykonanie diela, o výkresoch a výpočtoch. Všetky zmluvné podklady, ktoré tvoria skutočnosti technickej povahy sú vlastníctve objednávateľa. Zhotoviteľ je oprávnený podklady pre vykonanie diela použiť výhradne pre účely plnenia podľa tejto zmluvy. Akékoľvek softvérové a hardvérové vybavenie dodané a využívané pre vykonanie diela v rozsahu predmetu tejto zmluvy je po odovzdaní vlastníctvom objednávateľa a to vrátane licencií a. i. súčastí potrebných pre jeho trvalé užívanie. Za týmto účelom je súčasťou plnenia podľa tejto zmluvy aj odovzdanie vytvorených softvérových riešení, výpisy parametrov a pod.
7. V prípade akejkoľvek dokumentácie, ktorú predkladá zhotoviteľ v súlade s touto zmluvou je objednávateľ povinný oznámiť zhotoviteľovi svoje prípadné námietky/pripomienky k projektovej dokumentácii alebo ju schváliť v lehote piatich (5) pracovných dní od jej predloženia zhotoviteľom. Prípadné námietky k projektovej dokumentácii (pokyny objednávateľa) je zhotoviteľ povinný do dokumentácie zapracovať a takto upravenú projektovú dokumentáciu predložiť objednávateľovi na schválenie do piatich (5) dní od predloženia námietok objednávateľa zhotoviteľovi. Postup podľa predchádzajúcej vety je v prípade pretrvávajúcich námietok objednávateľa možné použiť aj opakovane. Akékoľvek náklady spojené s vypracovaním a predkladaním projektovej dokumentácie vrátane jej prepracovania a opakovaného predkladania znáša zhotoviteľ, pričom platí, že o čas potrebný na schválenie projektovej dokumentácie sa lehoty na vykonanie diela nepredlžujú. Objednávateľom schválená projektová dokumentácia je pre zmluvné strany záväzná a môže byť zmenená len písomnou dohodou zmluvných strán, pokiaľ táto zmluva nestanovuje inak. Pre vylúčenie pochybností sa zmluvné strany výslovne dohodli, že akékoľvek prevzatie alebo súhlas objednávateľa s predloženou projektovou alebo inou obdobnou dokumentáciou nezbavuje zhotoviteľa akejkoľvek zodpovednosti za správnosť predmetnej dokumentácie. V prípade, ak v dôsledku chyby, nedostatku alebo inej vady projektovej dokumentácie bude nutné vynaložiť akékoľvek dodatočné náklady na plnenie predmetu diela, bude znášať tieto náklady výlučne zhotoviteľ. Pre účely pripomienkovania dokumentácie podľa tohto ods. zmluvy sa bude aplikovať e-mailová forma komunikácie, ak objednávateľ nerozhodne inak (napr. objednávateľ bude vyžadovať predloženie niektorých podkladov v listinnej podobe – v takom prípade sa lehota objednávateľa na pripomienkovanie predĺži do času doručenia príslušnej listiny).
8. Zmluvné strany sa dohodli, že v prípade, ak akékoľvek plnenie poskytované v zmysle tejto zmluvy spĺňa náležitosti autorského diela podľa zákona č. 185/2015 Z. z. Autorský zákon v znení neskorších predpisov (ďalej len „autorský zákon“), zhotoviteľ udeľuje bezodplatne objednávateľovi dňom prevzatia autorského diela licenciu podľa § 65 autorského zákona, a to výhradnú, neobmedzenú (bez časového a teritoriálneho obmedzenia), v rozsahu uvedenom v § 19 ods. 4 autorského zákona (vrátane použitia diela alebo jeho časti na vytvorenie nového diela, spojenia diela alebo jeho časti s iným dielom) tak, aby objednávateľ mohol autorské dielo používať na vlastnú potrebu a za týmto účelom ho poskytovať aj tretím osobám. Objednávateľ je tiež oprávnený tieto predmety duševného vlastníctva poskytnúť orgánom a organizáciám štátnej správy a územnej samosprávy prípadne iným subjektom pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia autorského diela objednávateľovi súhlas na postúpenie licencie a súhlasu, aby objednávateľ udelil tretej osobe súhlas na použitie diela (sublicencia) v rozsahu udelenej licencie.

V prípade touto zmluvou a/alebo právnymi predpismi stanovenej povinnosti vydať o vykonaní diela alebo jeho časti osobitný protokol a/alebo správu a/alebo potvrdenie; zhotoviteľ sa zaväzuje nestranne a s odbornou starostlivosťou vypracovať a odovzdať takýto osobitný protokol a/alebo správu a/alebo potvrdenie objednávateľovi najmenej v dvoch (2) písomných vyhotoveniach tak, aby takýto protokol/správa/potvrdenie spĺňali všetky požiadavky stanovené touto zmluvou, všeobecne záväznými právnymi predpismi a technickými normami, aj keď nie sú právne záväzne.

1. Zhotoviteľ sa zaväzuje dielo vykonať (prevzatie diela objednávateľom) v lehote **do 60 dní** odo dňa nadobudnutia účinnosti tejto zmluvy. Pre pripomienkovanie sa aplikuje postup podľa ods. 2.3. tejto zmluvy.
2. Zhotoviteľ prehlasuje, že sa dostatočne oboznámil so všetkými podkladmi potrebnými k vykonaniu diela.
3. Ak zhotoviteľ splní svoj záväzok vykonať celé dielo pred dohodnutou lehotou, objednávateľ sa zaväzuje dielo prevziať aj v skoršom termíne ponúkanom zhotoviteľom. Pokiaľ z tejto zmluvy vyplýva, že dielo bude odovzdávané po častiach, platí, že preberanie jednotlivých častí diela za účelom platenia ceny za dielo nemá vplyv na prípadnú zodpovednosť zhotoviteľa za vady diela a na plynutie záručných lehôt.
4. Zhotoviteľ je povinný ihneď písomne oboznámiť objednávateľa o vzniku akejkoľvek udalosti, ktorá bráni alebo sťažuje vykonanie diela s dôsledkom možného nedodržania lehôt odseku pre vykonávanie a vykonanie diela. Súčasťou oznámenia podľa prvej vety tohto odseku bude správa o predpokladanej dĺžke trvania prekážky vykonávania diela, príčinách a navrhovaných opatreniach na jej odstránenie.
5. Miestom odovzdania a prevzatia diela podľa tejto zmluvy je **MH Teplárenský holding, a.s.,**

**závod Žilina, Košická 11, 011 87 Žilina**

1. Objednávateľ je povinný zhotoviteľovi poskytnúť pri plnení tejto zmluvy všetku rozumne požadovanú a nevyhnutne potrebnú súčinnosť. Objednávateľ je zároveň oprávnený v ktoromkoľvek štádiu vykonávania diela kontrolovať jeho vykonávanie.
2. Zhotoviteľ znáša nebezpečenstvo vzniku škody na veciach, na ktorých sa dielo vykonáva, ako aj na ostatných veciach vo vlastníctve objednávateľa, ktorých sa vykonávanie diela podľa tejto zmluvy týka, a to od začatia vykonávania prác až do odovzdania a prevzatia diela, ktoré bolo predmetom tejto zmluvy. Podpisom protokolu o odovzdaní a prevzatí diela podľa článku 9. tejto zmluvy prechádza nebezpečenstvo vzniku škody na veciach vo vlastníctve objednávateľa, ktorých sa vykonávanie diela podľa tejto zmluvy týkalo, na objednávateľa.
3. Vlastnícke právo k dielu (zariadeniam a materiálom dodaným zhotoviteľom v rámci vykonávania diela) a k podkladovým materiálom k dielu (najmä projektová dokumentácia a ďalšia dokumentácia diela) a ostatné majetkové práva k dielu a/alebo k podkladovým materiálom k dielu, ak dovtedy nenáležali objednávateľovi, prechádzajú zo zhotoviteľa na objednávateľa ich odovzdaním objednávateľovi.
4. AD bude zhotoviteľ vykonávať na požiadanie objednávateľa v čase realizácie diela, priebežne počas realizácie diela, a to až do času jeho ukončenia. Zhotoviteľ je povinný vykonávať AD na určenom mieste a v určenom čase podľa dohody alebo osobnej, e-mailovej alebo telefonickej požiadavky danej s dostatočným časovým predstihom. Požiadavka týkajúca sa účasti počas bežných pracovných hodín zadaná najneskôr jeden pracovný deň vopred (za pracovný deň sa považuje pracovný deň do 17:00) sa považuje vždy za dostatočný časový predstih. V prípade omeškania zhotoviteľa, má objednávateľ voči zhotoviteľovi nárok na uplatnenie zmluvnej pokuty vo výške 50. € (slovom päťdesiat eur) za každú čo i len hodinu omeškania.
5. **CENA DIELA**
6. Celková cena za dielo je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov ako maximálna cena, a jej výška je:

**......................................................... eur bez DPH (slovom:...............................eur bez DPH)**

Kalkulácia ceny diela je v Prílohe č. 1 ako neoddeliteľná súčasť tejto zmluvy.

1. Cena autorského dohľadu/dozoru je stanovená vo výške ........ EUR bez DPH za hodinu, (slovom: .................. eur bez DPH za hodinu), pričom celkový čas poskytovania autorského dohľadu/dozoru nesmie prekročiť 50 hodín.
2. K cene bude pripočítaná daň z pridanej hodnoty podľa zákona č. 222/2004 Z. z. o dani z pridanej hodnoty v znení neskorších predpisov.
3. V cenách jednotlivých výkonov a prác ako aj v cene za dielo podľa tohto článku zmluvy sú zahrnuté všetky náklady a výdavky zhotoviteľa, ktoré priamo či nepriamo súvisia s vykonaním diela podľa tejto zmluvy.
4. Naviac práce, ktorých potreba vyplynie dodatočne na základe okolností, ktoré neboli pri uzatváraní tejto zmluvy známe a zhotoviteľovi ani pri vynaložení náležitej odbornej starostlivosti známe byť nemohli, a je nevyhnutné ich vykonať, aby sa mohlo pokračovať v dokončení diela, budú zaznamenané zhotoviteľom. Objednávateľ ich posúdi a predloží na schválenie svojím odborným útvarom. Až po ich predchádzajúcom písomnom schválení objednávateľom môžu zmluvné strany uzatvoriť písomný dodatok k zmluve, ktorého predmetom bude realizácia naviac prác ocenených v súlade s vyššie uvedeným postupom. Pre vylúčenie pochybností sa zmluvné strany dohodli, že s vykonávaním naviac prác je zhotoviteľ oprávnený začať až po účinnosti príslušného dodatku k tejto zmluve, ak objednávateľ nerozhodne inak. Pri vykonaní naviac prác v rozpore s týmto ods. nevzniká zhotoviteľovi nárok na ich uhradenie.
5. **PLATOBNÉ PODMIENKY**
6. Zhotoviteľ vystaví faktúru na cenu dielo tejto zmluvy po jeho odovzdaní/prevzatí podľa článku 9. tejto zmluvy. Cena za dielo je splatná po splnení záväzku vykonať dielo spôsobom uvedeným vo faktúre a v lehote 45 dní odo dňa doručenia faktúry objednávateľovi, ak faktúra bude obsahovať všetky náležitosti v zmysle všeobecne záväzných právnych predpisov a ktorej prílohou bude kópia protokolu o odovzdaní a prevzatí príslušnej časti diela v súlade s článkom 9. tejto zmluvy podpísaný zástupcami oboch zmluvných strán. Rozpis platobných míľnikov je uvedený v nasledovnej tabuľke:

|  |  |  |
| --- | --- | --- |
| **Číslo****platby** | **Predmet dodaných dodávok a prác** | **Suma (EUR) bez DPH** |
| 1 | Po podpise protokolu o odovzdaní a prevzatí diela (80 % z celkovej ceny diela bez DPH) |  |
| 2 | Po odstránení vád a nedorobkov uvedených v protokole o odovzdaní a prevzatí diela (20 % z celkovej ceny diela bez DPH) |  |

1. Cenu za výkon AD uhradí objednávateľ mesačne na základe faktúr, vystavených zhotoviteľom po uplynutí príslušného kalendárneho mesiaca, v ktorom bol AD realizovaný a to na základe hodín a výkonov, odsúhlasených zodpovedným zamestnancom objednávateľa v denníku AD. Denník AD je povinný viesť zhotoviteľ. Prílohou faktúry musí byť kópia dokumentu, z ktorého bude zrejmý odsúhlasený rozsah fakturovaných hodín a výkonov.
2. Na základe dohody zmluvných strán zhotoviteľ vystaví faktúru v elektronickej podobe vo formáte .pdf a zašle ju na e-mailovú adresu objednávateľa: faktury.mhth@mhth.sk z e-mailovej adresy zhotoviteľa \_\_\_@\_\_\_.sk. Zhotoviteľ sa zaväzuje písomne informovať objednávateľa o akýchkoľvek zmenách, majúcich vplyv na zasielanie elektronických faktúr, najmä zmenu e-mailovej adresy, prostredníctvom ktorej bude zasielať elektronické faktúry.
3. Faktúra musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, interné číslo objednávateľa (ďalej len „číslo objednávky“) oznámené zhotoviteľovi objednávateľom po uzatvorení tejto zmluvy a jej prílohou bude protokol o prevzatí a odovzdaní diela, resp. jeho časti podpísaný objednávateľom, resp. povereným zástupcom objednávateľa na základe tejto zmluvy.
4. V prípade prípadných námietok objednávateľa voči správnosti vystavenej faktúry je objednávateľ oprávnený faktúru, ktorá:
5. má chybu vyplývajúcu z nesprávne uvedeného predmetu, množstva alebo ceny a/alebo neobsahuje číslo objednávky objednávateľa a/alebo
6. nespĺňa formálne náležitosti podľa ustanovení § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov

do 5 pracovných dní odo dňa jej doručenia objednávateľovi vrátiť zhotoviteľovi spolu s vytknutím jej nesprávnosti, pričom zhotoviteľ je povinný buď chybnú faktúru opraviť a doručiť objednávateľovi takto riadne opravenú faktúru alebo vyhotoviť nový účtovný doklad – faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry.

V prípade oprávnených námietok objednávateľa podľa tohto odseku lehota splatnosti neplynie a lehota splatnosti faktúry začne plynúť až od doručenia riadne opravenej faktúry, resp. riadnej faktúry objednávateľovi.

1. V prípade reklamácie vád diela až do vyriešenia reklamácie pre zmluvné strany záväzným spôsobom (právoplatné ukončenie reklamačného konania) objednávateľ nie je v omeškaní s úhradou ceny za dielo alebo akejkoľvek jej časti.
2. Pre prípad omeškania objednávateľa s platením ceny za dielo si zmluvné strany dohodli platenie úrokov z omeškania vo výške 0,02 % zo sumy, s ktorou je objednávateľ v omeškaní, za každý deň z omeškania.
3. Postúpenie pohľadávky na zaplatenie ceny za dielo vrátane jej príslušenstva alebo pohľadávky na zaplatenie zmluvnej pokuty podľa tejto zmluvy zhotoviteľom na tretiu osobu je možné iba s písomným súhlasom objednávateľa.
4. Objednávateľ je oprávnený jednostranne započítať proti pohľadávke zhotoviteľa všetky svoje prípadné pohľadávky voči zhotoviteľovi, vrátane svojich nesplatných pohľadávok voči splatným pohľadávkam zhotoviteľa.
5. Objednávateľ je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u zhotoviteľa nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní zhotoviteľa v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď zhotoviteľ hodnoverným spôsobom preukáže objednávateľovi, že u neho tieto dôvody pominuli.
6. Zhotoviteľ prehlasuje, že číslo(a) účtu(ov) uvádzané v záhlaví tejto zmluvy sú používané na podnikanie podľa ustanovení § 6 zákona č. 222/2004 Z. z. o dani z pridanej hodnoty v znení neskorších predpisov. V prípade, ak objednávateľ zistí nedodržanie tohto ustanovenia môže DPH uvedenú na faktúre, ktorú je z dodania tovaru alebo služby povinný platiť zhotoviteľ, zaplatiť priamo na číslo účtu správcu dane vedeného pre zhotoviteľa.
7. **ZODPOVEDNOSŤ ZA VADY**
8. Zhotoviteľ zodpovedá za spôsob vykonávania diela podľa zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).
9. Zhotoviteľ poskytuje na dielo záručnú dobu **2 roky**, ktorá začína plynúť dňom podpísania protokolu o odovzdaní a prevzatí diela podľa článku 9 tejto zmluvy zmluvnými stranami, resp. dňom riadneho odstránenia vád, na odstránení ktorých sa zmluvné strany dohodli pri podpísaní protokolu podľa článku 9 tejto zmluvy.
10. Zhotoviteľ preberá záruku, že počas záručnej doby bude dielo vykonané na základe tejto zmluvy použiteľné na určený účel a bude spĺňať podmienky stanovené touto zmluvou, všeobecne záväznými právnymi predpismi, technickými normami, aj keď nie sú právne záväzné platnými v čase podpisu preberacieho protokolu podľa čl. 9 tejto zmluvy. Zhotoviteľ ďalej ručí, že objednávateľ získa vlastnícke právo k dielu a k jeho časti, neobmedzené žiadnymi záložnými právami, bremenami a skutočnými alebo uplatnenými porušeniami patentov, autorských práv alebo ochranných známok alebo iných práv k predmetom duševného (vrátane priemyselného) vlastníctva. Zhotoviteľ zodpovedá objednávateľovi za škodu, ktorá mu vznikne z dôvodu uplatnených nárokov na škodu zo strany tretích osôb a ktoré budú mať svoj pôvod vo vadnom plnení zhotoviteľa na základe tejto zmluvy.
11. Zodpovednosť zhotoviteľa za vady nie je dotknutá tým, že objednávateľ neoznámil zhotoviteľovi vady bez zbytočného odkladu potom, čo ich mal zistiť pri vynaložení odbornej starostlivosti pri prehliadke alebo kedykoľvek neskôr. Objednávateľ teda môže reklamovať vady bez obmedzenia času počas celej záručnej doby. Uplatnenie vád a nárokov zo zodpovednosti za vady musí objednávateľ uskutočniť písomne, inak sa naň neprihliada. Uplatnenie vady musí obsahovať stručný opis vady alebo toho, ako sa vada prejavuje.
12. V prípade výskytu vád počas záručnej doby má objednávateľ práva vyplývajúce z Obchodného zákonníka, ktoré môžu byť vykonané počas celej záručnej doby. V prípade nároku na odstránenie vád je zhotoviteľ povinný vady na vlastný účet odstrániť v primeranej lehote, najneskôr však do 5 dní od doručenia reklamácie (reklamácia môže byť zhotoviteľovi zaslaná aj e-mailom), pokiaľ sa zmluvné strany nedohodnú písomne inak. Po márnom uplynutí tejto lehoty sa vada bude považovať za neodstrániteľnú. Nárok na odstúpenie od tejto zmluvy je možné uplatniť aj len čiastočne čo do vadnej časti prác. Nad to má objednávateľ právo vykonať práce alebo zabezpečiť vykonanie prác na náklady zhotoviteľa. Ustanovenie bodu 5. 6 tohto článku zmluvy nie je týmto dotknuté.
13. Ak nedostatky PD, spočívajúce vo vadnom plnení zhotoviteľa budú prekážkou pri realizácii diela, alebo tieto vady alebo nedostatky  PD budú pri zhotovovaní diela dôvodom na realizáciu naviac prác alebo výkonov, ktorých potreba bola s vynaložením primeranej odbornej starostlivosti zistiteľná už v čase prípravy a realizácie PD a zhotoviteľ na potrebu týchto naviac prác alebo výkonov v čase prípravy PD objednávateľa neupozornil, resp. ich nezahrnul PD, alebo ak zhotoviteľom naprojektované riešenie nedôvodne vyvolá potrebu vynaloženia neúčelných nákladov, je objednávateľ oprávnený požadovať nahradenie všetkých neúčelných nákladov, ako aj nákladov z naviac prác alebo výkonov, ktoré musel objednávateľ uhradiť zhotoviteľovi diela alebo inej osobe, a to bez ohľadu na dátum realizácie diela. Nárok na náhradu inej škody tým spôsobenej nie je dotknutý. Nárok na náhradu inej škody tým spôsobenej nie je uhradením zmluvnej pokuty dotknutý.
14. V prípade, že objednávateľ z dôvodu omeškania zhotoviteľa zabezpečí vykonanie, dokončenie diela a/alebo odstránenie vád diela treťou osobou, záruka podľa tohto článku zmluvy ostáva zachovaná v celom rozsahu a zhotoviteľ za vady diela zodpovedá tak, ako by ho vykonal sám.
15. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej náležitej starostlivosti nemohol zistiť ich nevhodnosť, resp. ak na ňu upozornil a objednávateľ na ich použití písomne trval.
16. **ZMLUVNÉ SANKCIE**
17. V prípade, že sa zhotoviteľ dostane do omeškania so splnením záväzku vykonať dielo v lehote stanovenej v ods. 2.5 tejto zmluvy, je objednávateľ oprávnený požadovať od zhotoviteľa zmluvnú pokutu vo výške 500 (slovom: päťsto,- EUR), a to za každý aj začatý deň omeškania.
18. V prípade, ak zhotoviteľ v lehote podľa tejto zmluvy je v omeškaní s odstránením vád alebo s plnením činností výkonu autorského dozoru , je objednávateľ oprávnený požadovať od zhotoviteľa zmluvnú pokutu vo výške 100 (slovom: jednosto) EUR, a to za každý aj začatý deň omeškania.
19. V prípade omeškania zhotoviteľa s činnosťami uvedenými v ods. 1.6 tejto zmluvy, je objednávateľ oprávnený požadovať od zhotoviteľa zmluvnú pokutu vo výške 350 (slovom: tristopäťdesiat) EUR, a to za každý aj začatý deň omeškania.
20. Objednávateľ je oprávnený požadovať od zhotoviteľa zaplatenie zmluvnej pokuty vo výške 100,-EUR za každé jednotlivé porušenie tejto zmluvy zhotoviteľom, pre ktoré nie je v tejto zmluve ani jej prílohách obsiahnutá osobitná pokuta.
21. Zmluvné pokuty podľa tejto zmluvy sú splatné na základe písomnej výzvy objednávateľa doručenej zhotoviteľovi.
22. Náhrada škody bude riešená v zmysle § 373 a nasl. ustanovení Obchodného zákonníka. Zaplatením akejkoľvek zmluvnej pokuty podľa tejto zmluvy nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; a náhrada škody môže byť uplatňovaná objednávateľom voči zhotoviteľovi v plnej výške.
23. **UKONČENIE ZMLUVY**
24. Pri odstúpení od zmluvy sa obidve zmluvné strany riadia ustanoveniami §§ 345 až 351 Obchodného zákonníka.
25. Objednávateľ je oprávnený odstúpiť od zmluvy, a to aj v časti, ak:
26. zhotoviteľ je v omeškaní s plnením diela alebo ktoréhokoľvek míľnika o viac ako 5 (päť) dní;
27. predmet plnenia má vadu, ktorá zbavuje objednávateľa čo i len čiastočného prospechu z predmetu plnenia podľa tejto zmluvy;
28. ak zhotoviteľ nezapracuje včas pripomienky objednávateľa podľa ods. 2.3 tejto zmluvy alebo podľa neplní včas povinnosti stanovené v ods. 1.5 tejto zmluvy;
29. na majetok zhotoviteľa je začatý alebo vyhlásený konkurz alebo iné konanie, ktorého cieľom je kolektívne uspokojenie veriteľov zhotoviteľa;
30. zhotoviteľ neodstráni akékoľvek vady diela v lehotách stanovených v tejto zmluve;
31. zhotoviteľ bez predchádzajúceho písomného súhlasu objednávateľa postúpi svoje práva a povinnosti z tejto zmluvy tretej osobe alebo zadá predmet tejto zmluvy ďalšiemu subdodávateľovi / subdodávateľom;
32. ak zhotoviteľ stratil akékoľvek oprávnenie na výkon podnikateľskej činnosti nevyhnutnej na riadne a včasné dokončenie diela v súlade s príslušnými právnymi predpismi;
33. ak zhotoviteľ neodstráni v dodatočnej lehote akýkoľvek nedostatok pri vykonávaní diela, na ktorý ho objednávateľ upozorní. Zmluvné strany sa dohodli, že dodatočná lehota je 14 kalendárnych dní, ak objednávateľ neurčí dlhšiu lehotu;
34. ak sa ktorékoľvek vyhlásenie alebo ubezpečenie zhotoviteľa uvedené v tejto zmluve ukáže ako nepravdivé a nesprávne;
35. Objednávateľ je oprávnený kedykoľvek odstúpiť od zmluvy, ak zistí, že či už po technickej, majetkovoprávnej, alebo finančnej stránke nie je preňho pokračovanie projektovanie hospodárne alebo účelné. Tento dôvod na odstúpenie nemusí objednávateľ bližšie zdôvodňovať.
36. z iných dôvodov výslovne uvedených v tejto zmluve.
37. Zhotoviteľ je oprávnený odstúpiť od zmluvy, a to aj v časti, ak:
38. objednávateľ je v omeškaní s plnením jeho finančných povinností podľa zmluvy o viac ako 30 (tridsať) dní a takéto porušenie neodstránil ani v dodatočnej lehote 20 (dvadsiatich) dní od doručenia písomnej výzvy zhotoviteľa;
39. z iných dôvodov výslovne takto uvedených v zmluve.
40. Odstúpenie od tejto zmluvy musí mať písomnú formu a musí byť doručené druhej zmluvnej strane. Účinky odstúpenia sú ex nunc a nastanú v deň doručenia písomného odstúpenia. Odstúpením od zmluvy sa zmluva zrušuje od okamihu doručenia oznámenia druhej zmluvnej strane. Právo na zmluvné pokuty alebo náhradu škody zmluvných strán zostáva nedotknuté.
41. V prípade odstúpenia od zmluvy objednávateľom z dôvodov na strane zhotoviteľa, nie je objednávateľ povinný uhradiť zhotoviteľovi akúkoľvek odplatu na ktorú do účinnosti odstúpenia nevznikol zhotoviteľovi nárok. Objednávateľ je však na základe vlastnej úvahy oprávnený uložiť povinnosť odovzdať dielo, resp. jeho časť v stave rozpracovanosti ku dňu účinnosti odstúpenia od zmluvy – v tomto prípade bude mať zhotoviteľ po odovzdaní rozpracovaného diela, resp. jeho časti nárok na zaplatenie alikvótnej časti ceny diela, resp. jeho časti zodpovedajúce podielu rozpracovanosti diela.
42. V prípade odstúpenia od zmluvy podľa ods. 7.1 písm. j) je zhotoviteľ povinný odovzdať dielo, resp. jeho časť v stave rozpracovanosti ku dňu účinnosti odstúpenia od zmluvy – v tomto prípade bude mať zhotoviteľ po odovzdaní rozpracovaného diela, resp. jeho časti nárok na zaplatenie alikvótnej časti ceny diela, resp. jeho časti zodpovedajúce podielu rozpracovanosti diela.
43. **SPOLUPÔSOBENIE ZMLUVNÝCH STRÁN**
44. V priebehu prác každej časti projektovej dokumentácie zvolá zhotoviteľ vstupnú, priebežnú a záverečnú konzultáciu, na ktorých prerokuje jej technické riešenie a obsahovú náplň s objednávateľom. Termíny budú stanovené a dohodnuté po účinnosti zmluvy, a počas realizácie diela operatívne.
45. Objednávateľ má právo, aby bol zhotoviteľom na požiadanie priebežne informovaný o priebehu plnenia zmluvy, a to príslušnou formou, ktorá zodpovedá povahe a závažnosti veci.
46. Zhotoviteľ je povinný informovať o termínoch rokovania s developermi a inými tretími stranami minimálne 3 pracovné dni vopred a objednávateľ je oprávnený sa týchto stretnutí zúčastňovať.
47. Zhotoviteľ je povinný do 5 pracovných dní po odovzdaní PD alebo ukončení zmluvy vrátiť všetky prevzaté podklady objednávateľovi. V prípade porušenia tejto povinnosti je zhotoviteľ povinný zaplatiť objednávateľovi zmluvnú pokutu vo výške 500,-€ za každý aj začatý deň omeškania.
48. **ODOVZDANIE A PREVZATIE PREDMETU ZMLUVY**
	1. Záväzok vykonať dielo, resp. jeho časť podľa tejto zmluvy postupom podľa ods. 2.3 tejto zmluvy bude splnený protokolárnym odovzdaním a prevzatím celého diela zhotoviteľom objednávateľovi, ak:
49. je dielo vykonané riadne a v súlade s ustanoveniami tejto zmluvy,
50. zhotoviteľ odovzdal objednávateľovi dokumentáciu vypracovanú na základe tejto zmluvy,
51. odovzdal/vrátil objednávateľovi dokumentáciu, doklady a iné veci, ktoré objednávateľ poskytol zhotoviteľovi alebo ktoré zhotoviteľ nadobudol od tretích osôb v súvislosti s vykonávaním diela podľa tejto zmluvy,
	1. O odovzdaní a prevzatí diela, resp. príslušnej časti spíšu zmluvné strany písomný protokol. Tento protokol bude obsahovať najmä základné údaje o diele, o odovzdaní a prevzatí projektovej dokumentácie, zoznam dokumentácie, dokladov a iných vecí poskytnutých objednávateľom zhotoviteľovi, resp. nadobudnutých zhotoviteľom od tretích osôb v súvislosti s vykonávaním diela. Protokol bude datovaný a podpísaný zmluvnými stranami.
	2. Objednávateľ nie je povinný prevziať dielo s čo i len drobnými vadami a nedorobkami nebrániacimi riadnemu požitiu diela. Ak však objednávateľ prevezme dielo aj s drobnými vadami a nedorobkami, je zhotoviteľ povinný tieto drobné vady a nedorobky odstrániť v lehote dohodnutej v preberacom protokole. Ak k dohode podľa predchádzajúcej vety nedôjde je táto lehota 30 kalendárnych dní od prevzatia diela.

Za objednávateľa je poverený prevziať dielo: Ing. Kotuľák Štefan, tel.: +421 915 391 254, e – mail: stefan.kotulak@mhth.sk

1. **OSOBITNÉ USTANOVENIA**
2. **Mlčanlivosť.** Zmluvné strany budú mať pri plnení tejto zmluvy prístup k informáciám týkajúcim sa druhej zmluvnej strany (ďalej len „**dotknutá zmluvná strana**“) a jej podnikania, najmä k akýmkoľvek informáciám obchodnej, výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy. Tieto informácie alebo akékoľvek iné informácie verejne neprístupné a súvisiace s činnosťou dotknutej zmluvnej strany, ktoré druhá zmluvná strana získa ústne, písomne alebo v akejkoľvek inej forme pri plnení tejto zmluvy alebo v jej súvislosti, sú predmetom obchodného tajomstva dotknutej zmluvnej strany, alebo ich dotknutá zmluvná strana týmto označuje ako dôverné v zmysle ustanovenia § 271 Obchodného zákonníka (ďalej len „**dôverné informácie**“).
3. Zhotoviteľ sa zaväzuje, že počas trvania tejto zmluvy, ako aj po jej skončení
4. bude zachovávať mlčanlivosť o dôverných informáciách, najmä sa zaväzuje s dôvernými informáciami zaobchádzať ako s prísne tajnými, tieto dôverné informácie bez výslovného predchádzajúceho písomného súhlasu objednávateľa priamo alebo nepriamo tretej osobe neoznámiť, nesprístupniť, nezverejniť alebo pre seba alebo iného nevyužiť,
5. použije dôverné informácie iba v súvislosti s plnením predmetu tejto zmluvy a na dosiahnutie účelu podľa tejto zmluvy,
6. obmedzí zverenie dôverných informácií iba tým svojim zamestnancom, ktorí sú určení na plnenie predmetu tejto zmluvy a u ktorých zabezpečujú dodržiavanie dôvernosti týchto informácií a povinností s tým súvisiacich

pričom sa uvedené povinnosti zaväzuje vykonávať so všetkou potrebnou odbornou starostlivosťou.

1. V prípade porušení ktorejkoľvek povinnosti podľa odseku 10.2 tohto článku zmluvnou stranou je dotknutá zmluvná strana oprávnená požadovať od druhej zmluvnej strany zaplatenie zmluvnej pokuty vo výške **3 320 €**, a to za každé jedno porušenie danej povinnosti s tým, že zaplatením zmluvnej pokuty nie je dotknutý nárok na náhradu škody spôsobenej prípadným porušením týchto povinností.
2. Povinné zverejnenie zmluvy objednávateľom v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov nie je porušením povinnosti mlčanlivosti podľa tejto zmluvy.
3. **BOZP a PO.** Pri plnení tejto zmluvy sa zhotoviteľ zaväzuje dodržiavať právne predpisy a plniť úlohy na úseku bezpečnosti a ochrany zdravia pri práci (ďalej len „**BOZP**“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „**PO**“) v sídle, priestoroch, objektoch a na pracoviskách objednávateľa, v ktorých sa bude plniť táto zmluva, (ďalej len „**pracovisko**“). Za vytvorenie podmienok na zaistenie BOZP, PO a ochrany ŽP, zabezpečenie a vybavenie pracoviska na bezpečný výkon práce za účelom plnenia tejto zmluvy a dodržiavanie všeobecne záväzných právnych predpisov, ako aj technických noriem (aj keď nie sú všeobecne záväzné) pri plnení tejto zmluvy na pracovisku zodpovedá v plnom rozsahu a výlučne zhotoviteľ.
4. **Register partnerov verejného sektora.** Objednávateľ je subjektom verejného sektora, a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri“). Zhotoviteľ je povinný počas trvania tejto zmluvy byť zapísaný v registri partnerov verejného sektora (ďalej len „register“), ak mu táto povinnosť vyplýva zo zákona o registri, a to spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. Objednávateľ je oprávnený od tejto zmluvy odstúpiť, ak nadobudne právoplatnosť rozhodnutie o výmaze zhotoviteľa z registra podľa § 12 zákona o registri alebo o uložení pokuty zhotoviteľovi z dôvodov podľa § 13 ods. 2 zákona o registri alebo ak je zhotoviteľ viac ako 30 dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote 30 dní od výmazu. Objednávateľ zároveň nie je v omeškaní s plnením povinností podľa tejto zmluvy, ak zhotoviteľ nie je alebo nebude zapísaný v registri alebo ak zhotoviteľ nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote 30 dní od výmazu.
5. V prípade vykonávania činnosti podľa tejto zmluvy prostredníctvom tretích osôb (ďalej len „subdodávateľov“) v akomkoľvek stupni zodpovedá zhotoviteľ objednávateľovi za splnenie záväzku riadne vykonať činnosť podľa tejto zmluvy, akoby činnosť vykonával sám.
6. V prípade potreby vykonávania činnosti podľa tejto zmluvy prostredníctvom tretích osôb (subdodávateľov) je povinnosťou zhotoviteľa vopred písomne požiadať objednávateľa o súhlas na využívanie konkrétneho subdodávateľa. Zmeniť subdodávateľa môže zhotoviteľ len s predchádzajúcim písomným súhlasom objednávateľa. Zhotoviteľ zároveň v plnom rozsahu zodpovedá za to, aby jeho subdodávatelia boli zapísaní v registri partnerov verejného sektora, ak sa na nich táto povinnosť podľa zákona o registri vzťahuje. Akékoľvek sankcie uložené objednávateľovi a/alebo členom jeho štatutárneho orgánu v súvislosti s porušením povinnostízhotoviteľa podľa predchádzajúcej vety je povinný zhotoviteľ v plnej výške nahradiť. Zoznam všetkých známych subdodávateľov v čase uzatvorenia tejto zmluvy tvorí prílohu č. 2 tejto zmluvy.
7. **Doručovanie.** Všetky listiny, objednávky, dokumenty, požiadavky a oznámenia (ďalej len „**oznámenia**“) budú medzi zmluvnými stranami zabezpečované listami doručenými poštou alebo osobne alebo e-mailom, pokiaľ v tejto zmluve nie je pre určitú formu komunikácie vyhradený len určitý spôsob doručovania. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa odseku 9.2 tohto článku vrátila späť odosielateľovi. Ak bolo oznámenie zasielané e-mailom alebo doručované osobne v pracovný deň do 15.00 hod., považuje sa za doručené v momente prenosu resp. doručenia oznámenia, inak v nasledujúci pracovný deň.
8. Pre **objednávateľa** budú všetky oznámenia doručované alebo oznamované na nižšie uvedené údaje:

adresa: **MH Teplárenský holding, a.s.**

Turbínová 3, 831 04 Bratislava – mestská časť Nové Mesto

kontaktné osoby: **Ing. Kotuľák Štefan,** tel.: +421 915 391 254, e – mail: stefan.kotulak@mhth.sk

a pre **zhotoviteľa** budú všetky oznámenia doručované alebo oznamované na nižšie uvedené údaje:

adresa: ..........................................

kontaktné osoby: ........................................., tel.: **...........................** ,e-mail:

alebo na akúkoľvek inú adresu alebo e-mailovú adresu, ktoré budú druhej zmluvnej strane vopred písomne oznámené.

1. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.
2. **ZÁVEREČNÉ USTANOVENIA**
3. Právne vzťahy vyplývajúce z tejto zmluvy sa riadia ustanoveniami Obchodného zákonníka a zmluvnými ustanoveniami.
4. Zmluvné strany sa dohodli, že pre vzťahy vyplývajúce z tejto zmluvy platí právny poriadok platný v Slovenskej republike a podliehajú jurisdikcii súdov Slovenskej republiky.
5. Prípadné zmeny podmienok dohodnutých v tejto zmluve sa budú riešiť písomnými očíslovanými dodatkami k tejto zmluve a po podpise oboma zmluvnými stranami sa stanú súčasťou tejto zmluvy.
6. Zmluva je uzatvorená dohodou o celom jej obsahu. Zmluvné strany týmto spoločne prehlasujú, že sú si vedomé skutočnosti, že táto zmluva je povinne zverejňovanou zmluvou v zmysle ustanovenia § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon č. 211/2000 Z.z.“).
7. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni zverejnenia tejto zmluvy v Centrálnom registri zmlúv. Táto zmluva sa zverejňuje nepretržite počas existencie záväzkov vzniknutých z tejto zmluvy, minimálne však po dobu stanovenú zákonom č. 211/2000 Z. z.
8. Zmluvné strany sa zaväzujú k povinnosti zachovávať mlčanlivosť o všetkých skutočnostiach, týkajúcich sa uzatvorenia a plnenia zmluvy o dielo a o všetkých údajoch, týkajúcich sa predmetu tejto zmluvy. Povinnosť mlčanlivosti majú účastníci zmluvy aj po skončení účinnosti tejto zmluvy.
9. V prípade rozporu medzi ustanoveniami tejto zmluvy a jej príloh má prednosť ustanovenie zmluvy pred ustanoveniami jej príloh.
10. V prípade akéhokoľvek nedorozumenia, sporu alebo sporného nároku sa obe strany zaväzujú riešiť ich prednostne cestou vzájomnej dohody.
11. Táto zmluva je vyhotovená v 2 exemplároch, z ktorých po vzájomnom podpísaní obdrží jeden exemplár objednávateľ a jeden zhotoviteľ.
12. Neoddeliteľnou súčasťou tejto zmluvy sú prílohy:
13. Príloha č.1 – Kalkulácia ceny
14. Príloha č. 2 – Zadávacie podklady objednávateľa
15. Príloha č. 3 – Zoznam subdodávateľov

|  |  |  |
| --- | --- | --- |
| V Bratislave dňa .................................... |  | V ....................... dňa ..................................... |
| Za objednávateľa: |  | Za zhotoviteľa: |
|  |  |  |
|  |  |  |
|  |  |  |
| Ing. Miroslav Kavuľagenerálny riaditeľMH Teplárenský holding, a.s.. |  |  |
|  |  |  |
| Ing. Juraj Mydliarvýrobný riaditeľ MH Teplárenský holding, a.s. |  |  |